
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αύξηση μηνιαίων εισφορών των Ξενοδοχείων προς το Ξενοδοχειακό 
Επιμελητήριο της Ελλάδος .. 1 

Υπαγωγή τουριστικών καταλυμάτων σε καθεστώς χρονομεριστικής 
μίσθωσης .'·. ;. 2 

Παροχή της εγγύησης του Δημοσίου προς την Εθνική Τράπεζα της 
Ελλάδος για κάλυψη δανείου της ποσού δρχ. 900.196.767 στο 
Ναυτικό Απομαχικό Ταμείο (ΝΑΤ). 3 


Παροχή της εγγύησης του Δημοσίου προς την Εμπορική Τράπεζα 
της Ελλάδος για κάλυψη δανείου της ποσού δρχ. 
1.000.000.000 στον Οργανισμό Σιδηροδρόμων Ελλάδος 
(ΟΣΕ) για μερική εξόφληση οφειλών του προς Ασφαλιστικά Τα¬ 


μεία Προσωπικού και Ξένα Δίκτυα. 4 

Τροποποίηση αποφάσεων αναγνώρισης χρόνου απασχόλησης πολι¬ 
τικών προσφύγων από την ΕΣΣΔ, Λ.Δ. της Βουλγαρίας και Πο¬ 
λωνική Λ.Δ. 5 

Έγκριση προσωρινής πρόσληψης προσωπικού στο Νοσ/μείο Νοσ. 
Θώρακος Ν.Δ. Ελλάδος «Ο ΑΓ. ΑΝΔΡΕΑΣ» με τις διατάξεις του 
Κεφ. Β' του Ν. 993/79, του άρθρου πέμπτου του Ν. 1408/83 
και του Ν. 1476/84 . 6 

Έγκριση προσωρινής πρόσληψης προσωπικού στο Νομαρχιακό Γε¬ 
νικό Νοσ/μείο Έδεσσας, σύμφωνα με τις διατάξεις του Κεφ. Β' 
του Ν. 993/79, του άρθρου πέμπτου του Ν. 1408/83 και του 
Ν. 1476/84 . 7 

Χορήγηση άδειας άσκησης επαγγέλματος Κοινωνικού Λειτουργού 
στη Μαρία Κυράνου του Ευριπίδη . 8 

Χορήγηση άδειας άσκησης επαγγέλματος Κοινωνικού Λειτουργού 
στο Βασίλειο Μιντόπουλο του Αθανασίου .·. 9 

Καθορισμός αντιστοιχίας των Γραμματειών των Δικαστικών Υπη¬ 
ρεσιών της Χώρας σε Διευθύνσεις, Τμήματα και Αυτοτελή Γρα¬ 
φεία .10 

Καθορισμός των ορίων του Κέντρου Παραδοσιακής (Καλλιτεχνικής) 
Βιοτεχνίας Ιωαννίνων (ΚΕ.ΠΑ.Β.Ι.) ως τμήματος Β' της Βιομη¬ 
χανικής Περιοχής Ιωαννίνων .11 

Οικονομική ενίσχυση των οδηγών Επιβατηγών Αυτοκινήτων Δημο¬ 
σίας Χρήσης για τις γιορτές των Χριστουγέννων και του νέου 
έτους.12 


Αριθ. Α/8347/2022 (1) 

Αύξηση μηνιαίων εισφορών των Ξενοδοχείων προς το Ξενοδοχειακό 
Επιμελητήριο της Ελλάδος. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Σύμφωνα με: 

1. Τις διατάξεις των άρθρων 1 και 3 του Ν. 881/1979 «περί τροπο- 
ποιήσεως και συμπληρώσεως των περί του Ξενοδοχειακού Επιμελητη¬ 
ρίου κειμένων διατάξεων». 

2. Την απόφαση του Διοικητικού Συμβουλίου του Ξενοδοχειακού 
Επιμελητηρίου της Ελλάδος που περλαμβάνεται στο Πρακτικό της Συ¬ 
νεδρίασης 244/13.11.87. 

3. Την αριθ. Α/9211 /ΔΙΟΝΟΣΕ 1737/3.12.1987 (ΦΕΚ 702 
τ.Β’/4.12.87) απόφαση του Πρωθυπουργού και του Υπουργού Εθνι¬ 
κής Οικονομίας σχετικά με την ανάθεση αρμοδιοτήτων στον Υφυπουργό 
Εθνικής Οικονομίας, Νίκο Σκουλά, αποφασίζουμε: 

Εγκρίνουμε την κατά τη244/13.11.87 συνεδρίαση του Διοικητικού · 
Συμβουλίου του Ξενοδοχειακού Επιμελητηρίου της Ελλάδος ληφθείσα 
απόφαση, για αύξηση των μηνιαίων εισφορών, που καταβάλλουν τα Ξε¬ 
νοδοχεία της Χώρας στο Επιμελητήριο, από 1.1.88, ως κατωτέρω: 

Κατά κλίνη σε3ρχ· 

α) Τάξη Πολυτελείας από 84 σεΤίο 


β) » 

Α' 

» 75 » 86 

γ) » 

Β' 

» 70 » 80 

δ) » 

Γ 

» 69 » 79 

ε) 

Δ',Ε' 

» 66 » 76 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Δεκεμβρίου 1987 

Ο ΥΦΥΠΟΥΡΓΟΣ 

ΝΙΚΟΣ ΣΚΟΥΛΑΣ 


Αριθ. Α 9953/ΔΙΟΝΟΣΕ/1789 


( 2 ) 


Υπαγωγή τουριστικών καταλυμάτων σε καθεστώς χρονομεριστικής μί¬ 
σθωσης. 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

α. Τις διατάξεις του Ν.1652/86 «Σύμβαση χρονομεριστικής μίσθω¬ 
σης και ρύθμιση συναφών θεμάτων» (ΦΕΚ 167/Α’/86) και ειδικότερα 
την παράγρ. 2 του άρθρου 4. 

β. Τις διατάξεις του Ν.1558/85 «Κυβέρνηση και κυβερνητικά όρ¬ 
γανα» (ΦΕΚ 137/Α/85). 

γ. Τις διατάξεις του Ν.1624/51 «Περί κυρώσεως, τροποποιήσεως,· 
και συμπληρώσεως του Α.Ν. 1565/50 «περί συστάσεως ΕΟΤ», όπως · 
τροποποιήθηκε και συμπληρώθηκε μεταγενέστερα και σήμερα ισχύει. 

δ. Τις διατάξεις του Ν.642/77 «περί τροποποιήσεως και συμπληρώ- 

σεως διατάξεων τινων της περί Ξενοδοχείων Νομοθεσίας». (ΦΕΚ 200/ 
Α/77) χαι ειδικότερα τα άρθρα 2 και 3. 

ε. Την Α/9211/ΔΙΟΝΟΣΕ 1737 κοινή απόφαση του Πρωθυπουρ¬ 
γού και του Υπουργού Εθνικής Οικονομίας «Ανάθεση αρμοδιοτήτων 
στους Υφυπουργούς Εθνικής Οικονομίας». 

στ. Την ανάγκη αξιοποίησης, και στη χώρα μας, της δυνατότητας 
διακοπών με το σύστημα της χρονομεριστικής μίσθωσης (ΤΙΜΕ 5ΗΑ- 
ΚΙΝΟ) και χρησιμοποίησης του συστήματος αυτού ως πρόσθετου ανα¬ 
πτυξιακού εργαλείου για τη βελτίωση της κατανομής τουριστικής προ¬ 
σφοράς στον Εθνικό χώρο και την αύξηση της τουρ. ζήτησης περιοχών 
της χώρας, αποφασίζουμε: 

Άρθρο 1. 

Υπαγόμενα σε καθεστώς χρονομετρικής μίσθωσης 
τουριστικά καταλύματα 

1. «Ξενοδοχειακές μονάδες και γενικά τουριστικές εγκαταστάσεις 
κατά την έννοια του άρθρου 1 του Ν. 1652/86 «Σύμβαση χρονομερι- 
στικής μίσθωσης και ρύθμιση συναφών θεμάτων», είναι μόνο τα τουρι¬ 
στικά καταλύματα, που έχουν μια από τις ακόλουθες λειτουργικές μορ- 
φές: 

- ξενοδοχεία κλασικού τύπου 

- ξενοδοχεία τύπου επιπλωμένων διαμερισμάτων 

- ξενοδοχεία μικτής λειτουργικής μορφής 
(τουριστικά χωριά) 

- τουριστικές επαύλεις και 

- τουριστικά επιπλωμένα σπίτια 

2. Τα τουριστικά καταλύματα των λειτουργικών μορφών της προη¬ 
γούμενης παραγράφου δύνανται να υπάγονται στις διατάξεις του Ν. 
165ί£/86 υπό τους ακόλουθους όρους και προϋποθέσεις: 

α. Να είναι καταλύματα Β' τάξης και άνω ανεξάρτητα από τη λει¬ 
τουργική τους μορφή. 

β. Να λειτουργούν σύμφωνα με τις κατά νόμο άδειες του ΕΟΤ (κτι¬ 
ρίου και λειτουργίας). 

γ. Το ποσοστό που υπάγεται σε καθεστώς χρονομεριστικής μίσθωσης 
να μην υπερβαίνει τη συνολική σε κλίνες δυναμικότητά τους, που ορίζε¬ 
ται στην παρ. 3 του παρόντος άρθρου. 

3. Η υπαγωγή σε καθεστώς χρονομεριστικής μίσθωσης είναι δυνατό 
να αφορά τα ακόλουθα ποσοστά (μέγιστα) της συνολικής σε κλίνες δυνα¬ 
μικότητας των τουριστικών καταλυμάτων, ανεξάρτητα από τη λειτουρ¬ 
γική τους μορφή: 

α. προκειμένου για υφιστάμενες μονάδες μέχρι ποσοστού 49%. Στο 
υπόλοιπο ποσοστό της δυναμικότητάς.τους θα ισχύει το σύνηθες για την 
κάθε λειτουργική μορφή καθεστώς λειτουργίας και εκμετάλλευσης. 

Υφιστάμενες μονάδες για την εφαρμογή της παρούσας απόφασης εί¬ 
ναι εκείνες, των οποίων έχουν αρχίσει οι οικοδομικές εργασίες μέχρι την 
έναρξη ισχύος της απόφασης αυτής. 

β. προκειμένου για νέες μονάδες το 70% το πολύ της δυναμικότητάς 
τους, ενώ για το υπόλοιπο μέχρι και 30% ποσοστό θα ισχύει το σύνηθες 
για την κάθε λειτουργική μορφή καθεστώς λειτουργίας και εκμετάλλευ- 
σης.' 

4. Το υπαγόμενο σε καθεστώς χρονομεριστικής μίσθωσης τμήμα 
(ποσοστό) της δυναμικότητας της μονάδας θα πρέπει να είναι συνεχό¬ 
μενο ή οργανικά ενοποιημένο σε κτιριακές ενότητες. 

5. Διευκρινίζεται, ότι με σύμβαση χρονομεριστικής μίσθωσης εκμι¬ 
σθώνονται μόνο χώροι προοριζόμενοι για διανυκτέρευση - διαμονή (8ηλ. 
δωμάτια, σουίτες, οικιακοί, επιπλ. διαμερίσματα κ.λπ.) και όχι κοινό¬ 
χρηστοι χώροι ή χώροι προοριζόμενοι για άλλη ειδική χρήση (π.χ. σά¬ 
ουνα, γυμναστήριο, γήπεδα αθλοπαιδιών, εγκαταστάσεις εστίασης και 
αναψυχής κ.λπ.). 

Άρθρο 2. 

Προϋπόθεση και διαδικασία υπαγωγής 

1, Για την έκδοση της απόφασης του Γεν: Γραμματέα του Ελληνικού 
Οργανισμού Τουρισμού που προβλέπεται στην παρ. 1 του αρ. 1 του 
Ν.1652/86, απαιτείται η υποβολή .σχετικής αίτησης του ενδιαφερόμε¬ 
νοι επιχειρηματία (ιδιοκτήτη ή μισθωτή) της τουριστικής εγκατάστα¬ 
σης. Στην αίτηση αυτή θα πρέπει να προσδιορίζεται και το ποσοστό της 
συνολικής δυναμικότητας της μονάδας, του οποίου ποσοστού σύμφωνα 
με την παρ. 3 του άρθρου 1 της παρούσας, ζητείται η υπαγωγή σε καθε¬ 
στώς χρονομεριστικής μίσθωσης. 

2. Η αίτηση της προηγούμενης παραγράφου πρέπει υποχρεωτικά να 
συνοδεύεται από Κανονισμό σχέσεων εκμισθωτή και' μισθωτών, που 


ρυθμίζει λεπτομερώς τις υποχρεώσεις και δικαιώματά τους. Στον κανο¬ 
νισμό αυτό πρέπει, μεταξύ άλλων, να προβλέπονται ρητά και οι ακόλου¬ 
θες υποχρεώσεις του εκμισθωτή: 

Η διατήρηση των μισθίων, των κοινόχρηστων χώρων και γενικά του 
συνόλου των εγκαταστάσεων της μονάδας σε καλή λειτουργική κατά¬ 
σταση, ανάλογη με την απαιτούμενη για τη λειτουργική μορφή και την 
τάξη στην οποία ανήκει, σύμφωνα με τις προδιαγραφές του ΕΟΤ και γε¬ 
νικά την τουριστική νομοθεσία. 

Η άμεση επισκευή φθορών και ζημιών που τυχόν παρουσιάζονται, 
και η τακτική ανανέωση του πάσης φύσεως εξοπλισμού της μονάδας 
(ενσωματωμένου στις κτιριακές εγκαταστάσεις ή κινητού εξοπλισμού, 
όπως π.χ. σκευών, επίπλων, κλινοσκεπασμάτων κ.λπ.). _ 

Η διατήρηση του απαιτούμενου (σε αριθμό και ειδίκευση) προσωπι¬ 
κού, για την πλήρη λειτουργία της συνολικής δυναμικότητας της μονά¬ 
δας, "και η καταβολή μισθών, αμοιβών εργοδοτικών και ασφαλιστικών 
εισφορών κ.λπ. δαπανών, που αναφέρονται στο προσωπικό αυτό. 

Η καταβολή φόρων, τελών, κ.λπ. δικαιωμάτων προς το Δημόσιο, 
τους ΟΤΑ ή τρίτους και εξόφλησης των πάσης φύσεως λογαριασμών 
των διαφόρων παροχών της μονάδας (ΔΕΗ, ΟΤΕ, ύδρευσης κ.λπ.) κα¬ 
θώς και.όλων των υποχρεώσεων, που γεννώνται από τη λειτουργία του 
συνόλου των εγκαταστάσεων της μονάδας. 

3. Ο Κανονισμός της προηγούμενης παραγράφου υπογράφεται από 
τους αντισυμβαλλομένους και αποτελεί υποχρεωτικά παράρτημα της 
σύμβασης χρονομεριστικής μίσθωσης. 

Άρθρο 3. 

Περιεχόμενο σύμβασης χρονομεριστικής μίσθωσης 

1. Η σύμβαση χρονομεριστικής μίσθωσης πρέπει υποχρεωτικά να 
περιλαμβάνει ή να προβλέπει: 

α. Ονοματεπώνυμα συμβαλλομένων (ή επωνυμία στην περίπτωση 
νομικών προσώπων), διεύθυνση κατοικίας (ή έδρα) και εθνικότητα. 

β. Προσδιορισμό και πλήρη περιγραφή του μισθίου και του πάσης φύ¬ 
σεως εξοπλισμού του, συμπεριλαμβανομένου του κινητού εξοπλι¬ 
σμού. 

γ. Διάρκεια της μίσθωσης και ημερολογιακό προσδιορισμό της κατ’ 
έτος ισχύος της. 

δ. Μίσθωμα, τρόπο εξόφλησης και νόμισμα, στο οποίο συμφωνείται 
το μίσθωμα, με την επιφύλαξη της διάταξης της παρ. 3 του άρθρου 1 
του Ν. 1652/86. 

ε. Τρόπο υπολογισμού και εξόφλησης των λειτουργικών εξόδων, που 
βαρύνουν αναλογικά κάθε μισθωτή. 

στ. Εφαρμογή του ελληνικού δικαίου και δικαιοδοσία των ελληνικών 
δικαστηρίων. 

ζ. Όρους τυχόν υπομίσθωσης ή παραχώρησης της χρήσης από το μι¬ 
σθωτή σε τρίτο με ή χωρίς αντάλλαγμα. 

η. Όρους και τυχόν ανταλλάγματα για την εκ μέρους του μισθωτή 
χρήση των πάσης φύσεως εγκαταστάσεων εστίασης και αναψυχής - 
αθλητισμού ή για τις τυχόν εκ μέρους του εκμισθωτή συμπληρωματικές 
παροχές και εξυπηρετήσεις (π.χ. προσθήκη επιπλέον κλίνης, επίπλων 
κ.λπ. εξοπλισμού). 

2. Στη σύμβαση χρονομεριστικής μίσθωσης προσαρτάται υποχρεω¬ 
τικά ο Κανονισμός σχέσεων εκμισθωτή - μισθωτών, που προβλέπεται 
στην παρ. 2 του άρθρ. 2 της παρούσας απόφασης και αποτελεί παράρ¬ 
τημά της. 

3. Οι διατάξεις των παρ. 1 και 2 του παρόντος άρθρου έχουν υποχρε¬ 
ωτικά εφαρμογή και στις συμβάσεις υπομίσθωσης ή παραχώρησης της 
χρήσης από τον αρχικό μισθωτή σε τρίτο με αντάλλαγμα. 

4. Κάθε εκμισθωτής τουρ. καταλύματος, που υπάγεται στις διατά¬ 
ξεις του Ν. 1652/86, υποχρεούται να κοινοποιεί στον ΕΟΤ αντίγραφα 
των συμβάσεων χρονομεριστικής μίσθωσης που συνάπτει, και να τηρεί 
βιβλίο, θεωρημένο από τον ΟΕΤ, στον οποίο να καταχωρούνται με αύ- 
ξοντα αριθμό και χρονολογική σειρά οι συμβάσεις αυτές. 

Άρθρο 4. 

Έλεγχος συμβάσεων - Κυρώσεις 

1. Ο ΕΟΤ ελέγχει τις συμβάσεις χρονομεριστικής μίσθωσης (και 
τους προσαρτημένους σ’ αυτές Κανονισμούς του άρθρου 2 παρ. 2 της 
παρούσας απόφασης), ως προς την τήρηση των διατάξεων του Ν. 
1652/86, της παρούσας απόφασης και όλων των εκτελεστικών του νό¬ 
μου αυτού πράξεων, και παρακολουθεί με κάθε πρόσφορο τρόπο και στα 
πλαίσια των αρμοδιοτήτων του την καλή εκτέλεσή τους εκ μέρους των 
εκμισθωτών. 

2. Σε περίπτωση, που ο εκμισθωτής δεν εκπληρώνει τις συμβατικές 
του υποχρεώσεις ή τις πάσης φύσεως υποχρεώσεις που προβλέπει η ξε¬ 
νοδοχειακή νομοθεσία, ο ΕΟΤ επιβάλλει τις κυρώσεις του Ν.642/77, 
εκτιμώντας κατά περίπτωση τις συνέπειες της κάθε κύρωσης -σε βάρος 
των μισθωτών, καθώς και σε βάρος της αξιοπιστίας της τουρ. προσφο¬ 
ράς, της χώρας. 

3. Η ειδική κύρωση του άρθρου 6 του Ν. 1652/86 (οριστική / ή 
προσωρινή ανάκληση της απόφασης υπαγωγής της μονάδας σε καθε¬ 
στώς χρονομεριστικής μίσθωσης) δύναται να επιβάλλεται, μόνον εφόσον 
συντρέχει σοβαρή παράβαση των υποχρεώσεων του εκμισθωτή, όπως 
αυτές ορίζονται στον Κανονισμό σχέσεων εκμισθωτή - μισθωτών της 
παρ. 2 του άρθρου 2 της παρούσας απόφασης και εφόσον οι συνήθειες 
κυρώσεις της προηγούμενης παραγράφου αποβούν αναποτελεσματι¬ 
κές. 

Άρθρο 5. 

Καταβολή και αποπληρωμή μισθώματος 

Το μίσθωμα των συμβάσεων χρονομεριστικής μίσθωσης, σε δραχμές 
ή σε συνάλλαγμα, είναι δυνατό να καταβάλλεται τοις μετρητοίς ή σε δό¬ 
σεις. 

Σε κάθε περίπτωση, όμως, η καταβολή ή αποπληρωμή του μισθώ¬ 
ματος θα πρέπει να πραγματοποιείται εντός των πρώτων δεκαοκτώ μη¬ 
νών από τη σύναψη της σύμβασης. 

Άρθρο 6. 

Μίσθωμα σε συνάλλαγμα 

Διευκρινίζεται, ότι η υπαγωγή σε καθεστώς χρονομεριστικής μίσθω¬ 
σης δεν συνεπάγεται εξαίρεση από τις διατάξεις της νομοθεσίας περί 
προστασίας συναλλάγματος και, κατά συνέπεια, οι εκμισθωτές τουριστι¬ 
κοί επιχειρηματίες, οι υπεκμισθωτές και τα λοιπά πρόσωπα που συμ¬ 
βάλλονται, έχουν πλήρεις τις υποχρεώσεις που προβλέπει η νομοθεσία 
αυτή. 

2. Αν ο μισθωτής είναι μόνιμος κάτοικος εξωτερικού ή έχει την έδρα 
του στο εξωτερικό, η υποχρέωση του εκμισθωτή για εισαγωγή και εκ¬ 
χώρηση του μισθώματος στην Τράπεζα της Ελλάδος, αφορά ολόκληρο 
το πραγματικό (δηλ. το πραγματοποιούμενο στη συγκεκριμένη περί¬ 
πτωση) μίσθωμα. 

3. Με την επιφύλαξη των διατάξεων των προηγούμενων παραγρά¬ 
φων του άρθρου αυτού, το ελάχιστο, υποχρεωτικά εκχωρητέο σε συνάλ¬ 
λαγμα, μίσθωμα, ισούται με το εκάστοτε ισχύον «τυπικό κόστος» δίκλι¬ 
νου δωματίου (δηλ. με το διπλάσιο του «τυπικού ανά κλίνη κόστους», 
όπως αυτό ορίζεται από τον ΕΟΤ για τον προϋπολογισμό του κόστους 
των τουρ. μονάδων, που υπάγονται στο Ν. 1262/82) υπολογιζόμενο 
για τη συγκεκριμένη μονάδα κατά το χρόνο της σύναψης της σύμβασης 
και πολλαπλασιαζόμενο με συντελεστή 1,5 (ενάμισι), προκειμένου για 
το σύνολο των μισθώσεων του δωματίου κατά την πρώτη 15ετία, και με 
συντελεστή 2 (δύο) για την πέραν των 15 ετών διάρκεια των μισθώ¬ 
σεων. Από τα κατά τα ανωτέρω τυπικό κόστος, που λαμβάνεται ως 
βάση του υπολογισμού είναι δυνατό να εκπίπτει λόγω παλαιότητας πο¬ 
σοστό 2% ανά έτος και μέχρι το πολύ 20%. 

4. Οι ανωτέρω υπολογισμοί εφαρμόζονται σε περίπτωση εκμίσθωσης 
του δωματίου τουλάχιστον για 50 εβδομάδες κατ’ έτος. Αν αντίθετα, το 
δωμάτιο εκμισθωθεί για μικρότερο των 50 εβδομάδων κατ’ έτος χρο¬ 
νικό διάστημα, το ελάχιστο σε συνάλλαγμα εκχωρητέο μίσθωμα ανά 
εβδομάδα χρονομεριστικής μίσθωσης, υπολογίζεται ως εξής: 

α. Για την περίοδο χαμηλής ζήτησης (1.11 - 31.3) το ελάχιστο σε 
συνάλλαγμα μίσθωμα ανά εβδομάδα χρονομεριστικής μίσθωσης ισού- 
ται με ποσοστό 22% του κατά την προηγούμενη παρ. 3 ελάχιστου μι¬ 
σθώματος, το οποίο διαιρείται δια του αριθμ. 21 (που αντιπροσωπεύει 
τον κατά μέσο όρο αριθμό των εβδομάδων της περιόδου αυτής). 

β. Για την περίοδο μέσης ζήτησης (1.4 - 30.4 και 1.10 - 31.10) το 
μίσθωμα αυτό ισούται με ποσοστό 16% του κατά την προηγούμενη 
παρ. 3 ελάχιστου μισθώματος, το οποίο διαιρείται δια του αριθμ. 8 (που 
αντιπροσωπεύει τον κατά μέσο όρο αριθμό των εβδομάδων της περιόδου 
αυτής) και 

γ. Για την περίοδο υψηλής ζήτησης (1.5 - 30.9) το μίσθωμα αυτό 
ισούται με ποσοστό 62% του κατά την προηγούμενη παρ. 3 ελάχιστου 
μισθώματος, το οποίο διαιρείται δια του αριθμ. 21 (που αντιπροσωπεύει 
τον κατά μέσο όρο αριθμό των εβδομάδων της περιόδου αυτής). 

Ως «εβδομάδα» για την εφαρμογή της διάταξης της παραγράφου αυ¬ 
τής νοείται μια πλήρης εβδομάδα (επτά συνεχείς διανυκτερεύσεις) στις 
παραπάνω αναφερόμενες περιόδους ανά ημερολογιακό έτος. 


5. Οι διατάξεις των παρ. 3 και 4 του παρόντος άρθρου ισχύουν προ¬ 
κειμένου για τις χρονομεριστικές μισθώσεις δωματίων ξενοδοχείων 
κλασικού τύπου και οικίσκων, ανεξαρτήτως αριθμού κλινών. Ισχύουν 
ακόμη και προκειμένου περί χρονομεριστικών μισθώσεων επιπλωμένων 
διαμερισμάτων και διαμερισμάτων (σουίτες) ξενοδοχείων κλασικού τύ¬ 
που, όπου όμως το ελάχιστο εκχωρητέο σε συνάλλαγμα μίσθωμα επαυ¬ 
ξάνεται κατά ποσοστό 75%. Ειδικά για τα διαμερίσματα (σουίτες) ξενο¬ 
δοχείων κλασικού τύπου, το ανά δωμάτιο μίσθωμα επαυξάνεται κατά 
ποσοστό 50% για τον εκμισθούμενο χώρο καθιστικού, ο οποίος, αντί¬ 
θετα με τους χώρους καθιστικού των επιπλωμένων διαμερισμάτων, δεν 
συνυπολογίζεται στο «τυπικό ανά κλίνη κόστος». Το ελάχιστο μίσθωμα 
προκειμένου για Τουριστικές επαύλεις και τουριστικά επιπλωμένα σπί¬ 
τια υπολογίζεται ανάλογα μ’ εκείνο των διαμερισμάτων (σουίτες) ξενο¬ 
δοχείων. 

6. Το ποσό συναλλάγματος που συμφωνείται (σύμφωνα με το εδάφ. ε 
της παρ. 1 του άρθρου 3) ως αντάλλαγμα για κάλυψη λειτουργικών 
εξόδων, καθώς και οποιοδήποτε άλλο ποσό σε συνάλλαγμα, η καταβολή 
του οποίου τυχόν προβλέπεται από τη σύμβαση της χρονομεριστικής μί¬ 
σθωσης για την εν γένει συντήρηση των μισθίων, των κοινόχρηστων 
χώρων και λοιπών εγκαταστάσεων, είναι επίσης υποχρεωτικά εκχωρη¬ 
τέο στην Τράπεζα της Ελλάδος, εντός μηνός από την είσπραξή του. 

7. Εάν αρχικός μισθωτής είναι φυσικό ή νομικό πρόσωπο με κατοικία 
ή έδρα στην Ελλάδα, το μίσθωμα έχει συμφωνηθεί σε δραχμές και 
πραγματοποιείται υπομίσθωση σε φυσικό ή νομικό πρόσωπο με κατοι¬ 
κία ή έδρα στο εξωτερικό, ο αρχικός μισθωτής υποχρεούται να εισαγά¬ 
γει και να εκχωρήσει στην Τράπεζα της Ελλάδος το προϊόν της υπομί¬ 
σθωσης, εντός μηνός από την καταβολή του τοις μετρητοίς ή την κατα¬ 
βολή καθεμιάς από τις τυχόν συμφωνημένες δόσεις. Και στην περί¬ 
πτωση της υπομίσθωσης αυτής εφαρμόζεται η διάταξη του άρθρου 5 
της παρούσας απόφασης. 

Άρθρο 7. 

Προστασία δικαιωμάτων μισθωτών 

1. Κύριο όργανο προστασίας των δικαιωμάτων των μισθωτών απο¬ 
τελεί η Γενική Συνέλευση μισθωτών, δικαίωμα συμμετοχής στην οποία 
έχει κάθε μισθωτής, από τη σύναψη της σχετικής σύμβασης, και ο εκμι¬ 
σθωτής για τις χρονικές περιόδους που δεν έχει εκμισθώσει. Οι αρμοδιό¬ 
τητες, ο τρόπος σύγκλησης, λήψης αποφάσεων και όλα τα θέματα που 
αφορούν τη λειτουργία των Γ,Σ. των μισθωτών, ρυθμίζονται υποχρεω¬ 
τικά στον Κανονισμό της παρ. 2 του άρθρου 2 της παρούσας απόφασης. 

2. Η Γεν. Συνέλευση των μισθωτών δύναται να αναθέτει σε φυσικό ή 
νομικό πρόσωπο της επιλογής της την παρακολούθηση της τήρησης 
των όρων των συμβάσεων και του Κανονισμού εκ μέρους του εκμι¬ 
σθωτή και την εξασφάλιση, για λογαριασμό της, της καλής και συνε¬ 
χούς λειτουργίας και διαχείρισης των μισθίων και των κοινόχρηστων 
χώρων και εγκαταστάσεων της τουριστικής μονάδας. 

3. Οι συμβαλλόμενοι είναι δυνατό να περιλάβουν στη σύμβαση χρο- 
νομεριστικής μίσθωσης και άλλους τρόπους προστασίας των δικαιωμά¬ 
των του μισθωτή, όπως εμπράγματες ασφάλειες, τραπεζικές εγγυήσεις, 
ειδική ασφάλιση κ.λπ. ρυθμίζοντας με βάση την αρχή ελευθερίας των 
συμβάσεων και όλες τις σχετικές λεπτομέρειες. 

Άρθρο 8. 

Προσθήκη χώρου κουζίνας 

4. Για τις οποτεδήποτε υφιστάμενες (κατά έννοια του εδαφ. ε της 
παρ. 3 του άρθρου 1 της παρούσας απόφασης) μονάδες, που υπάγονται 
σε καθεστώς χρονομεριστικής μίσθωσης, είναι δυνατή η προσθήκη χώ¬ 
ρου κουζίνας, μόνον εάν ο προοριζόμενος για τέτοια μίσθωση χώρος έχει 
εμβαδό τουλάχιστον 15 τ.μ. και η επιφάνεια της προστιθέμενης κουζί¬ 
νας δεν υπερβαίνει το 1 τ.μ., έτσι ώστε η υπολειπόμενη επιφάνειά του να 
μην είναι μικρότερη από 14 τμ. Στην περίπτωση αυτή θα πρέπει ακόμη 
να εξασφαλίζεται ύδρευση, ηλεκτροδότηση, αποχέτευση και τεχνητός 
εξαερισμός (με απορροφητήρα) της κουζίνας και ορθή οργάνωση του 
χώρου. Εάν η επιφάνεια του χώρου (αρχική ή μετά από τυχόν μετα¬ 
τροπή) είναι μεγαλύτερη από 15 τ.μ. ο χώρος κουζίνας-είναι δυνατό να 
υπερβαίνει το 1 τ.μ. 

Οι απαιτούμενες για την εφαρμογή της διάταξης αυτής μετατροπές 
θα πρέπει να εγκριθούν από τον ΕΟΤ μετά από σχετική αίτηση του επι- 

-/ειρηματία, συνοδευόμενη από τα αρχιτεκτονικά κ.λπ. οχέδια μετατρο¬ 
πών. 

Άρθρο 9. 

Δαπάνες προώθησης μισθώσεων στο εξωτερικό 

Με απόφαση του Διοικητή της Τράπεζας της Ελλάδος καθορίζεται το 
ποσοστό επί των πραγματοποιούμενων μισθωμάτων χρονομεριατικών 
μισθώσεων, που η κάθε ξενοδοχειακή μονάδα άλλη τουριστική εγκατά¬ 
σταση, η οποία έχει υπαχθεί στο καθεστώς του Ν. 1652/86, δικαιούται 
να επανεξαγάγει σε συνάλλαγμα για την κάλυψη δαπανών προβολής 
και προώθησης των μισθώσεων στο εξωτερικό. 

Άρθρο 10. 

Ερμηνευτικές διατάξεις 

1. Διευκρινίζεται ότι και οι χρονομεριστικές μισθώσεις του Ν. 
1652/86 αποτελούν μακροχρόνιες μισθώσεις και ως εκ τούτου ισχύουν 
πλήρως γι’ αυτές οι διατάξεις για την κτήση εκ μέρους αλλοδαπών δι¬ 
καιωμάτων επί ακινήτων στις παραμεθόριες περιοχές. 

2. Οι εκμισθωτές τουριστικοί επιχειρηματίες διατηρούν, και για το 
τμήμα της επιχείρησής τους, που υπάγεται σε καθεστώς χρονομεριστι- 
κής μίσθωσης, όλες τις υποχρεώσεις που προβλέπονται από την ξενοδο¬ 
χειακή νομοθεσία και υπόκεινται, ως προς την τήρηση των υποχρεώ¬ 
σεων αυτών, στον κατά νόμο έλεγχο του ΕΟΤ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Δεκεμβρίου 1987 

Ο ΥΦΥΠΟΥΡΓΟΣ 

ΝΙΚΟΣ ΣΚΟΥΛΑΣ 
-♦- 

Αριθ. 113698/3772 (3) 

Παροχή της εγγύησης του Δημοσίου προς την Εθνική Τράπεζα της Ελ¬ 
λάδος για κάλυψη δανείου της ποσού δρχ. 900.196.767 στο Ναυ¬ 
τικό Απομαχικό Ταμείο (ΝΑΤ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την πράξη του Διοικητή της Τ.Ε. αριθμ. 1180/17.11.87, με την 
οποία εγκρίθηκε η δανειοδότηση του ΝΑΤ μέχρι ποσού 
8.800.000.000 δρχ. 

3. Το έγγραφο 69936/1.12.87 της Εθνικής Τράπεζας της Ελλάδος 
με το οποίο μεταξύ των άλλων, εγκρίνεται η δανειοδότηση του ΝΑΤ με 
ποσό δρχ. 900.196.767 και στο οποίο αναφέρονται ο σκοπός και οι 
όροι της δανειοδότησης αυτής. 

4. Το 3273/12.10.87 έγγραφο του Υπουργείου Εθνικής Οικονο¬ 
μίας, Γεν. Γραμματεία ΔΕΚΟ, με το οποίο εγκρίνεται συνολική δανειο¬ 
δότηση για το ΝΑΤ κατά το έτος 1987 ύψους 39,7 δις. 

5. Την απόφαση του Δ.Σ. του ΝΑΤ 54/1.12.1987 με την οποία 
εγκρίνεται η σύναψη του ανωτέρω δανείου και γίνονται αποδεκτοί οι τι¬ 
θέμενοι όροι. 

6. Τα έγγραφα του Υπουργείου Εμπορικής Ναυτιλίας αριθ. 30012/ 
3487/86, 5.1.87, 30013/3519/86/5.1.87 και 30044/3111/ 

87/11.11.87, τα οποία μεταξύ των άλλων εγκρίνουν την προαναφερό- 
μενη δανειοδότηση. 

7. Το έγγραφο του ΝΑΤ 89686/5888/3.12.87 με το οποίο ζητεί 
την εγγύηση του Ελληνικού Δημοσίου για την ανωτέρω δανειοδό¬ 
τηση. 

8. Την 2389/13.2.87 (ΦΕΚ 81/87 τ.Β’) απόφαση του Πρωθυ¬ 
πουργού και Υπουργού Οικονομικών «Περί μεταβιβάσεως αρμοδιοτή¬ 
των στον Υφυπουργό Σπ. Καλούδη», αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για τη δανειοδότηση του Ναυτικού Απομαχικού Τα¬ 
μείου (ΝΑΤ) με ποσό δρχ. εννεακοσίων εκατομμυρίων εκατόν ενενήντα 
έξι χιλιάδων επτακοσίων εξήντα επτά (900.196.767), για την εξό¬ 
φληση των τόκων Δ' τριμήνου 1987 προς την εν λόγω Τράπεζα. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματά του και τις 
ενστάσεις που απορρέουν από τα άρθρα 853, 858, 862 και 863 του 
Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1180/17.11.87 Πράξη του Διοι¬ 


κητή της Τράπεζας της Ελλάδος και στο 69936/1.12.87 έγγραφο της 
Εθνικής Τράπεζας της Ελλάδος. ' 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο .Ταμείο 
'στο λογαριασμό Νο 555 σύμφωνα με τη διάταξη του Π. Δ/τος αριθ. 
839/78 (ΦΕΚ 195/75 τ.Α’) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η Εθνική Τράπεζα της Ελλάδος παρακαλείται να μας στείλει αντί¬ 
γραφο της σύμβασης που θα υπογράψει με το ΝΑΤ, πίνακα τοκοχρεω-' 
λυτικής εξόφλησης του εν λόγω δανείου και να μας ενημερώνει για την 
εξυπηρέτησή του. Το ΝΑΤ παρακαλείται να φροντίζει για την εμπρόθε¬ 
σμη εξόφληση του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Δεκεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
- 4 - 

Αριθ, 111033/3724 (4) 

Παροχή της εγγύησης του Δημοσίου προς την Εμπορική Τράπεζα της 
Ελλάδος για κάλυψη δανείου της ποσού δρχ. 1.000.000.000 στον 
Οργανισμό Σιδηροδρόμων Ελλάδος (ΟΣΕ) για μερική εξόφληση 
οφειλών του προς Ασφαλιστικά Ταμεία Προσωπικού και Ξένα Δί¬ 
κτυα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την πράξη του Διοικητή της Τ.Ε. αριθμ. 1161/8.10.87, με την 
οποία μεταξύ άλλων, επιτρέπεται να διατεθεί απευθείας για εξόφληση 
οφειλών του Οργανισμού Σιδηροδρόμων Ελλάδος (ΟΣΕ) προς ασφαλι¬ 
στικά Ταμεία και σιδηροδρομικά δίκτυα του εξωτερικού ποσό δρχ. 
1.332 εκατομμ. στα πλαίσια του αναφερομένου, στην Πράξη του Διοι¬ 
κητή της Τράπεζας της Ελλάδος αριθμ. 933/87, ποσού δρχ. 2.232 
εκατομμ. 

3. Τα αριθμ. 2868/549/Δ6/21.9.87 και 2977/572/Δ6/ 

1.10.87 έγγραφα της Εμπορικής Τράπεζας σχετικά με τη χορήγηση 
δανείου από αυτή, στον ΟΣΕ ύψους δρχ. 1.000.000.000 και τους 
όρους της εξυπηρέτησής του. 

4. Το Απόσπασμα Πρακτικών των Συνεδριάσεων της 24.9.87 και 

19.11.87 του Δ.Σ. του ΟΣΕ (αποφάσεις αριθμ. 306 και 323) αναφο¬ 
ρικά με την έγκριση δανειοδότησης του 0ΣΕ με τα ποσά των δρχ. 
5.900 εκατομμ. και 2.232 εκατομμ. σε εκτέλεση των πράξεων της ΤΕ 
αριθμ. 1129/87 και 933/87 και την αποδοχή των όρων της Εμπορι¬ 
κής Τράπεζας για τη σύναψη δανείου ποσού δρχ. 1.ΟΟΟ.Ο0Ο.ΟΟΟ το 
οποίο αποτελεί τμήμα του εγκριθέντος δανείου δρχ. 2.232 εκατομμ. 

5. Το έγγραφο της Τράπεζας Εργασίας αριθ. 77371/21.10.87, 
από το οποίο προκύπτει ότι ο ΟΣΕ έχει εξοφλήσει ισόποση οφειλή του. 

6. Το έγγραφο του Υπουργείου Μεταφορών και Επικοινωνιών αριθ. 
31.945/3324/29.9.87 το οποίο μεταξύ των άλλων εγκρίνει την προ- 
αναφερόμενη δανειοδότηση. 

7. Τα έγγραφα του ΟΣΕ αριθ. 415530/22.10.87 και 416120/ 

25.11.87 με τα οποία ζητεί την εγγύηση του Ελληνικού Δημοσίου για 
την ανωτέρω δανειοδότησή του. 

8. Την 2389/13.2.87 απόφαση του Πρωθυπουργού και Υπουργού 
Οικονομικών «Περί μεταβιβάσεως αρμοδιοτήτων στον Υφυπουργό Σπ. 
Καλούδη», αποφασίζουμε: 

Παρέχουμε την εγγύηση του Ελληνικού Δημοσίου στην Εμπορική 
Τράπεζα της Ελλάδος για την κάλυψη δανείου της προς τον Οργανισμό 
Σιδηροδρόμων Ελλάδος (0ΣΕ) ποσού δρχ. ενός δισεκατομμυρίου 
(1.000.000.000) για μερική εξόφληση οφειλών του προς Ασφαλιστικά 
Ταμεία Προσωπικού και Σιδηροδρομικά Δίκτυα εξωτερικού. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 
• Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στα έγγραφα της Εμπορικής Τράπεζας 
της Ελλάδος αριθμ. 2868/549/δσ/21.9.87 και 2977/572/δσ/ 

1.10.87 και στην πράξη του Διοικητή της Τράπεζας της Ελλάδος αριθ. 

1161/8.10.87. ■ 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογαριασμό Νο 555 σύμφωνα με τη διάταξη του Π. Δ/τος αριθ. 
839/78 (ΦΕΚ 195/75 τ.Α') και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η Εμπορική Τράπεζα της Ελλάδος παρακαλείται να μας ενημερώνει 
για την πορεία της εξυπηρέτησης του δανείου. 

Ο ΟΣΕ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η ανωτέρω Τράπεζα και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Δεκεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
-♦- 

Αριθ. Φ. 21/30/οικ. 3315 (5) 

Τροποποίηση αποφάσεων αναγνώρισης χρόνου απασχόλησης πολιτι¬ 
κών προσφύγων από την ΕΣΣΔ, Λ.Δ. της Βουλγαρίας και Πολωνική 

Λ.Δ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1-3 του Ν. 1539/85 (ΦΕΚ 64). 

2. Το γεγονός ότι οι πολιτικοί πρόσφυγες που απασχολήθηκαν στην 
Ελλάδα μετά τον επαναπατρισμό τους και ασφαλίστηκαν σε άλλους, 
εκτός του αρμόδιου φορέα για την αναγνώριση του χρόνου απασχόλη¬ 
σής τους στην αλλοδαπή, ασφαλιστικούς Οργανισμούς και λόγω της 
ισχύουσας νομοθεσίας δεν μπορούν να συνταξιοδοτηθούν. 

3. ΤηνΑ.Π. 1358/2.10.87 κοινή απόφαση των Πρωθυπουργού και 
Υπουργού Υγείας, Πρόνοιας & Κοιν. Ασφαλίσεων «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων». 

4. Την αριθ. 2389/13.2.87 (ΦΕΚ 81/87 τευχ. Β') Απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Καθορίζουμε όπως τα πρόσωπα της παρ. 1 του άρθρου 1 του Ν. 
1359/85 που επαναπατρίστηκαν ή θα επαναπατριστούν από την 
ΕΣΣΔ, Λ.Δ. της Βουλγαρίας και Πολωνική Λ.Δ. και ασφαλίστηκαν 
στην Ελλάδα σε άλλους, εκτός του αρμόδιου φορέα αναγνώρισης του 
χρόνου απασχόλησής τους στην αλλοδαπή, ασφαλιστικούς Οργανι¬ 
σμούς, αλλά δεν μπορούν να συνταξιοδοτηθούν λόγω της υφιστάμενης 
νομοθεσίας αναγνωρίζουν το χρόνο προηγούμενης πραγματικής απα¬ 
σχόλησής τους στην αλλοδαπή στους οικείους Ειρηνικούς Ασφαλιστι¬ 
κούς Οργανισμούς κατά τις διακρίσεις των αριθμ. 21/30/οικ. 4123/ 
11.12.85,^ 21/30/οικ. 756/28.3.86 και 21/30/οικ. 4122/ 
11.12.85 αποφάσεων αντίστοιχα, χωρίς το συνυπολογισμό του χρόνου 
ασφάλισης που έχουν πραγματοποιήσει στην Ελλάδα μέχρι την ένταξη 
κάθε κατηγορίας στους ασφαλιστικούς οργανισμούς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Δεκεμβρίου 1987 

ΟΙ ΥΠΟΥΡΓΟΙ 

. . ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝ. ΡΟΥΜΕΛΙΩΤΗΣ ΣΠ. ΚΑΛΟΥΔΗΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛ. 

Ν. ΡΙΖΟΓΙΑΝΝΗΣ 


Αριθ. Δ2γ/οικ. 33053 (6) 

Έγκριση προσωρινής πρόσληψης προσωπικού στο Νοσ/μείο Νοσ. Θώ- 
ρακος Ν.Δ. Ελλάδος «Ο ΑΓ. ΑΝΔΡΕΑΣ» με τις διατάξεις του Κεφ. 
Β’ του Ν. 993/79 του άρθρου πέμπτου του Ν. 1408/83 και του Ν. 
1476/84. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Κεφ. Β' του Ν. 993/79 

β) του άρθρου πέμπτου του Ν. 1408/83. 

γ) των άρθρων 8 και 9 του Ν. 1476/84. 

2. Την αριθ. 706/3.11.87 πράξη του Υπουργού Προεδρίας της Κυ¬ 
βέρνησης. 

3. Τις απρόβλεπτες και επείγουσες λειτουργικές ανάγκες του Νοσο¬ 
κομείου Νοσ. Θώρακος Ν.Δ. Ελλάδος «Ο ΑΓ. ΑΝΔΡΕΑΣ». 

4. Το αριθ. 2837/29.9.87 έγγραφο του Νοσ. Νοσημάτων θώρακος 
Ν.Δ. Ελλάδος και την αριθ. 15/2.9.87 απόφαση του Διοικητικού Συμ¬ 
βουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτικού δικαίου · 
προσωπικό της Υπηρεσίας ή με απόσπαση προσωπικό από άλλες δημό¬ 
σιες υπηρεσίες. 

6. Την αριθ. 1345/87 (ΦΕΚ 535/5.10.87 τ. Β') απόφαση Υπουρ¬ 
γού Υγείας, Πρόνοιας και Κοιν. Ασφαλίσεων «Μεταβίβαση αρμοδιοτή¬ 
των στο Γεν. Γραμματέα», αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Νοσ. Νοσημάτων Θώρακος 
Ν.Δ. Ελλάδος «Ο ΑΓ. ΑΝΔΡΕΑΣ» για χρονικό διάστημα μέχρι οκτώ 
(8) μήνες προκειμένου να αντιμετωπισθούν απρόβλεπτες και επείγουσες 
λειτουργικές ανάγκες ως εξής: 

1. Ενός (1) υπαλλήλου της κατηγορίας ΠΕ Διοικ/κού - Λογιστικού. 

2. Ενός (1) υπαλλήλου της Κατηγορίας ΤΕ Λογιστικής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Δεκεμβρίου 1987 
Με εντολή Υπουργού 
Ο Γενικός Γραμματέας 
ΝΙΚΟΣ ΦΑΡΜΑΚΗΣ 

- ♦- 

Αριθ. Δ2γ/οικ. 33052 (7) 

Έγκριση προσωρινής πρόσληψης προσωπικού στο Νομαρχιακό Γ ενικό 
Νοσ/μείο Έδεσσας, σύμφωνα με τις διατάξεις του Κεφ. Β' του Ν. 
993/79, του άρθρου πέμπτου του Ν. 1408/83 και του Ν. 1476/ 
84. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Κεφ. Β’ του Ν. 993/79. 

β) του άρθρου πέμπτου του Ν. 1408/83. 

γ) των άρθρων 8 και 9 του Ν. 1476/84. 

2. Την 706/3.11.87 Πράξη του Υπουργού Προεδρίας της Κυβέρ¬ 
νησης. 

3. Τις απρόβλεπτες και επείγουσες λειτουργικές ανάγκες του Νο- 
μαρχ. Γεν. Νοσ/μείου Έδεσσας. 

4. Το αριθ. Γ2/Φ.4/οικ. 2653/20.8.87 έγγραφο του Νομ. Γενικού 
Νοσ/μείου Έδεσσας και την αριθ. 7/4/27.3.87 απόφαση του Διοικη¬ 
τικού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτικού δικαίου 
προσωπικό της Υπηρεσίας ή με απόσπαση προσωπικό από άλλες δημό¬ 
σιες υπηρεσίες. 

6. Την αριθ. 1345/5.10.87 (ΦΕΚ535/τ. Β') Απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων, αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Νομ. Γ εν. Νοσ. Έδεσσας για 
χρονικό διάστημα μέχρι οκτώ (8) μήνες προκειμένου να αντιμετωπι- 
σθούν απρόβλεπτες και επείγουσες λειτουργικές ανάγκες. 

•Ενός (1) υπαλλήλου Πληροφορικής της κατηγορίας ΠΕ 
Δύο (2) υπαλλήλων Διοίκησης Νοσ/μείων της κατηγορίας ΤΕ 

Δύο (2) υπαλλήλων Λογιστικής της κατηγορίας ΤΕ 

Δέκα (10) υπαλλήλων Διοικ/κού - Λογιστικού της κατηγορίας ΔΕ 

Δύο (2) υπαλλήλων Δακτυλογραφίας της κατηγορίας ΔΕ 

Ενός (1·) υπαλλήλου Η/Τ της κατηγορίας ΔΕ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Δεκεμβρίου 1987 
Με εντολή Υπουργού 
Ο Γενικός Γραμματέας 
ΝΙΚΟΣ ΦΑΡΜΑΚΗΣ 

- ♦ - 

Αριθ. Γ6α/2577 (8) 

Χορήγηση άδειας άσκησης επαγγέλματος Κοινωνικού Λειτουργού στη 
Μαρία Κυράνου του Ευριπίδη. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2577/9.12.87 έχει χορηγηθεί στη Μαρία Κυράνου 
του Ευριπίδη άδεια άσκησης επαγγέλματος Κοινωνικού Λειτουργού. 

Αθήνα, 9 Δεκεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-φ- 

Αριθ. Γ6α/2572 (9) 

Χορήγηση άδειας άσκησης επαγγέλματος Κοινωνικού-Λειτουργού στο 
Βασίλειο Μιντόπουλο του Αθανασίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2572/9.12.87 έχει χορηγηθεί στο Βασίλειο Μιντό- 
πουλο του Αθανασίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 9 Δεκεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-φ- 

Αριθ. 117830 (10) 

Καθορισμός αντιστοιχίας των Γραμματειών των Δικαστικών Υπηρε¬ 
σιών της Χώρας σε Διευθύνσεις, Τμήματα και Αυτοτελή Γραφεία. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 8 του άρθρου 16 του Ν. 1586/1986 
(ΦΕΚ 37/1986 τ.Ά). 

2. Το γεγονός ότι δεν υπάρχει αντιστοιχία οργανικών μονάδων των 
γραμματειών των δικαστικών υπηρεσιών της Χώρας προς τις οργανι¬ 
κές μονάδες, που αναφέρονται στις παρ. 3, 4 και 9 του άρθρου 9 του Ν. 
1586/1986 (Διεύθυνση - Τμήμα - Αυτοτελές Γραφείο) και ως εκ τού¬ 
του υπάρχει ανάγκη καθορισμού αντιστοιχίας, αποφασίζουμε: 

Καθορίζουμε την αντιστοιχία των Γραμματειών των Δικαστικών 
Υπηρεσιών της Χώρας και των επιμέρους οργανικών τους μονάδων, σε 
Διεύθυνση, Τμήμα και Αυτοτελές Γραφείο όπως αναφέρονται στις παρ. 
3, 4 και 9 του άρθρου 9 του Ν. 1586/1986 ως εξής: 

1. Η Γραμματεία του Ανωτάτου Ειδικού Δικαστηρίου, του Συμβου¬ 
λίου της Επικράτειας, του Αρείου Πάγου, της Εισαγγελίας του Αρείου 
Πάγου, του Γενικού Επιτρόπου της Επικράτειας επί των Τακτικών 
Διοικητικών Δικαστηρίων, των Εφετείων, των Εισαγγελιών Εφετών, 
των Πρωτοδικείων, των Εισαγγελιών Πρωτοδικών, καθώς και των Ει¬ 
ρηνοδικείων και Πταισματοδικείων Αθηνών, Πειραιώς, Θεσσαλονίκης, 
Πατρών και Ειρηνοδικείου Ηρακλείου αντιστοιχεί σε Διεύθυνση. 

2. Τα Τμήματα στα οποία διαιρούνται οι ως άνω Υπηρεσίες σύμφωνα 
με τις διατάξεις του Οργανισμού των Δικαστηρίων αντιστοιχούν σε 
Τμήματα, εφ’ όσον έχουν ορισθεί να υπηρετούν σ’ αυτά τουλάχιστον πέ¬ 
ντε υπάλληλοι. 

3. Η Γραμματεία των λοιπών Ειρηνοδικείων και Πταισματοδικείων 
αντιστοιχεί σε Τμήμα, εφ’ όσον ο αριθμός των οργανικών θέσεων των 


υπαλλήλων αυτής είναι τουλάχιστον πέντε, ανεξαρτήτως του συνολικού 
αριθμού αυτών. 

4. Η Γραμματεία των λοιπών Ειρηνοδικείων και Πταισματοδικείων 
αντιστοιχεί σε Αυτοτελές Γραφείο. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1987 

οι ΥΠΟΥΡΓΟΙ 

ΑΝΤΙΠΡ. ΤΗΣ ΚΥΒΕΡΝΗΣΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΠΟΣΤΟΛΟΣ ΚΑΚΛΑΜΑΝΗΣ ΑΓΑΜΕΜΝΩΝ ΚΟΥΤΣΟΓΙΩΡΓΑΣ 

-♦- 

Αριθ. Οικοθ. Β, 22106/5447 (11) 

Καθορισμός των ορίων του Κέντρου Παραδοσιακής (Καλλιτεχνικής) 

Βιοτεχνίας Ιωαννίνων (ΚΕ.ΠΑ.Β.Ι.) ως τμήματος Β' της Βιομηχα¬ 
νικής Περιοχής Ιωαννίνων. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ν. 4458/1965 «περί βιομηχανικών περιοχών» 
όπως τροποποιήθηκε και συμπληρώθηκε από το ν. 742/1977 «περί 
τροποποιήσεως και συμπληρώσεως του ν. 4458/65 «περί Βιομηχανι¬ 
κών Περιοχών» και ρυθμίσεως συναφών θεμάτων (ΦΕΚ 319/Α/77) 
και ειδικότερα το άρθρο 1 αυτού. 

2. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/85 «Κυβέρνησή και Κυβερνητικά Όρ¬ 
γανα» (ΦΕΚ 137/Α) και ειδικότερα τα άρθρα 23 και 24 (παρ. 3 στ Θ). 

4. Τις διατάξεις του π. δ/τος 136/1986 «Ίδρυση Βιομηχανικών 
Περιοχών (ΒΙ.ΠΕ) στους Νομούς της Χώρας» (ΦΕΚ 48/Α/1986). 

5. Τις διατάξεις του π.δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157/Α/85) και ειδι¬ 
κότερα τα άρθρα 10 (παρ. 4) και 13 (παρ. 1) αυτού. 

6. Τις διατάξεις του π.δ./τος 456/1985 «μεταφορά αρμοδιοτήτων, 
υπηρεσιών και προσωπικού στα Υπουργεία κ.λπ.» (ΦΕΚ 163/Α/85) 
και ειδικότερα τα άρθρα 1 (εδαφ. α) και 2 (παρ. 1, στοιχ. β) αυτού. 

7. Την υπ’ αρ. Υ 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αρ. Υ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

9. Την υπ’ αρ. Υ1321 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Βιομηχανίας, Ενέργειας & 
Τεχνολογίας Κώστα Παπαναγιώτου» (ΦΕΚ 531/Β). 

10. Τις διατάξεις του π.δ/τος 229/1986 «Σύσταση και Οργάνωση 
της Γενικής Γραμματείας Βιομηχανίας» (ΦΕΚ 96/Α/86). 

11. Την υπ’ αρ. Δ. 5978/376/22.10.85 κοινή απόφαση των 
Υπουργών Εσωτερικών και Δημόσιας Τάξης και Οικονομικών «περί 
της δωρεάν και κατά κυριότητα παραχώρησης του Β.Κ. 310 δημοσίου 
κτήματος Ιωαννίνων, στο δήμο Ιωαννιτών». 

12. Την από 26.8.85 απόφαση του Νομάρχη Ιωαννίνων «περί παρα- 
χωρήσεως δωρεάν και κατά κυριότητα Αγροκτήματος στο δήμο Ιωαν- 
νιτών» (Διαθέσιμοι εκτάσεις του Υπουργείου Γεωργίας). 

13. Την από 13.5.86 προγραμματική σύμβαση μεταξύ ΕΤΒΑ Α.Ε., 
ΕΟΜΜΕΧ, δήμου Ιωαννιτών και ΕΟΤ που αφορά στη δημιουργία Κέ¬ 
ντρου Παραδοσιακής (Καλλιτεχνικής) Βιοτεχνίας στα Ιωάννινα (ΚΕ.- 
ΠΑ.Β.Ι.). 

14. Την υπ’ αρ. 71877/3169/1986 «περί εγκρίσεως γενικού πολε- 
οδομικού σχεδίου (ΓΠΣ) της πόλης των Ιωαννίνων κλπ.» (ΦΕΚ 58/Δ/ 
87 ). 

15. Την υπ’ αρ. 283/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

16. Την υπ’ αρ. 38/22.6.87 απόφαση της Επιτροπής της Ελληνι¬ 
κής Τράπεζας Βιομηχανικής Αναπτύξεως Α.Ε. που προβλέπεται στην 
παρ. 1 του άρθρου 1 του ν. 742/1977, αποφασίζουμε: 

Τον καθορισμό έκτασης 40,283 μ2 περίπου στη θέση «πρώην Στρα- 

τιωτικές Φυλακές Ιωαννίνων», που ανήκει στην κτηματική περιφέρεια 
του δήμου Ιωαννιτών, για την εγκατάσταση και λειτουργία του Κέντρου 
Παραδοσιακής (Καλλιτεχνικής) Βιοτεχνίας Ιωαννίνων (ΚΕ.ΠΑ.Β.Ι.) 
ως τμήματος Β' της Βιομηχανικής Περιοχής Ιωαννίνων. 

Η ακριβής θέση της πιο πάνω έκτασης φαίνεται στο συνημμένο διά¬ 
γραμμα με αρ. 310/1987 της Δ/νσης Περιφερειακής Αναπτύξεως και 
Βιομηχανικής Υποδομής της ΕΤΒΑ Α.Ε., με τα στοιχεία (Η., Η,, Η., 

η 4 , η 5 , η 6 , η 7 , η 8 , θ\ θ, θ θ , I, ι,, ι 2 ,ι 3 ,ι 4 ,1 8 , δ 5 , δ 6 , ε, ε,, ε;, 

Ε 2 , Ε 3 , Ε 4 , Ε 5 , Ζ, Ζ,, Ζ 2 , Η, Η)) και περιγράφεται ως εξής: 

ΒΟΡΕΙΑ: Έχει όριο την τεθλασμένη γραμμή (Η , Η 2 , Η 3 , Η 4 , Η 5 , 
Η 6 , Η ? , Η 8 , Θ’, Θ, θ , Θ 2 και I) συνολικού μήκους 273,40 μέτρων, η 
οποία αποτελείται από τα ευθϋγραμμα τμήματα: Ε.Η = 8,50 μ., 
Η 2 Η 3 = 12,00 μ„ Η.Η 4 = 17,00 μ., ΗΗ= 62,00 μ., 

Η 5 Η 6 = 24,20 μ., Η.Η = 6,20 Μ., ΗΗ = 9,00 μ., Η 8 0· = 21 μ., 
Θ'Θ = 4,00 μ., ΘΘ 1 = 32,00 μ., Θ,Θ, = 42,50 μ. και Θ 2 Ι = 17,50 
μ. 

Ειδικότερα το τμήμα (Η Γ Η 2 , Η 3 , Η 4 , Η 5 ) συνολικού μήκους 99,50 
μ. του βόρειου ορίου του χώρου του υπό ίδρυση ΚΕ.ΠΑ.Β.Ι., είναι κοινό 
όριο αυτού και της ιδιοκτησίας της Εθνικής Τράπεζας. 

Το τμήμα (Η 5 , Η 6 , Η,, Η 8 ) συνολικού μήκους 39,40 μ. είναι κοινό 
όριο μεταξύ του χώρου του υπό ίδρυση ΚΕ.ΠΑ.Β.Ι., της οδού Ν. Πλα- 
στήρα εν μέρει, ως και της ιδιοκτησίας Διοίκησης Πυροσβεστικής Ιωαν¬ 
νίνων. 

Το τμήμα (Η 8 , Θ', Θ 2 ,1) συνολικού μήκους 117,00 μ. είναι κοινό 

όριο μεταξύ του χώρου του υπό ίδρυση ΚΕ.ΠΑ.Β.Ι., της οδού Αρχιεπι¬ 
σκόπου Μακαρίου εν μέρει, της ιδιοκτησίας Ταμείου Γεωργίας και Κτη¬ 
νοτροφίας Ιωαννίνων και της ιδιοκτησίας Δήμου Ιωαννιτών. 

ΑΝΑΤΟΛΙΚΑ: Έχει όριο την τεθλασμένη γραμμή (I, Ι 1? Ι 2 ,1 3 και 1^ 
συνολικού μήκους 209,50 μ., η οποία αποτελείται από τα ευθύγραμμα 
τμήματα: 1,^ = 40,50 μ., 1^= 102,50, Ι 2 Ι 3 = 40,50 μ. και 
ΙΈ = 26,00 μ., και η οποία αποτελεί κοινό όριο του χώρου του υπό 
ίδρυση ΚΕ.ΠΑ.Β.Ι. και του δυτικού ορίου της Παραλίμνιας οδού. 

ΝΟΤΙΑ: Έχει όριο την ευθεία γραμμή (Ι 4 ,Ι 8 και Δ 5 ) μήκους 154,00 
μ. περίπου, η οποία αποτελεί κοινό όριο μεταξύ του χώρου του υπό 
ίδρυση ΚΕ.ΠΑ.Β.Ι. και της ιδιοκτησίας του Υπουργείου Οικονομι¬ 
κών. 

ΔΥΤΙΚΑ: Έχει όριο την τεθλασμένη γραμμή (Δ 5 , Δ,, Ε, Ε ρ Ε/, Ε 2 , 
Ε 3 , Ε 4 , Ε 5 , Ζ, Ζ,, Ζ 2 , Η και συνολικού μήκους 244,90 μ., η οποία 


αποτελείται από τα ευθύγραμμα τμήματα: Δ,Δ = 16,50 μ., 
Δ 6 Ε = 39,50 μ., ΕΕΕ'^ 14,00 μ., Ε'Ε = 21,20 μ., 

Ε 2 Ε = 14,50 μ„ Ε 3 Ε 4 = 13,50 μ., Ε 4 Ε.= 11,00 μ„ Ε,Ζ = 21,70 
μ. ΛΖ = 25,50 μ., Ζ Ζ = 30,50 μ., Ζ 2 Η = 11,50 μ., και 
ΗΗ^ 25,50 μ. 

Αναλυτικότερα το τμήμα (Δ 5 , Δ 6 , Ε) συνολικού μήκους 56,00 μ., του 
δυτικού ορίου του χώρου του υπό ίδρυση ΚΕ.ΠΑ.Β.Ι., είναι κοινό όριο 
αυτού, της ιδιοκτησίας της Ιερής Μητρόπολης Ιωαννίνων εν μέρει, της 
ιδιοκτησίας Τσιγυρή και της ιδιοκτησίας Κληρονόμων Ευαγγέλου και 
Ιωάννη Καλύβα. Το τμήμα (Ε, Ε], Ε’ 1( Ε 2 , Ε 3 ) συνολικού μήκους 
49,70 μ., είναι κοινό όριο του δυτικού ορίου του χώρου του υπό ίδρυση 
ΚΕ.ΠΑ.Β.Ι. και της ιδιοκτησίας κληρονόμων Ευαγγέλου και Ιωάννη 
Καλύβα (τμήμα της ιδιοκτησίας, μελλοντική οδός Αρχιεπισκόπου Μα¬ 
καρίου). 

Το τμήμα (Ε 3 , Ε 4 , Ε 5 , Ζ) συνολικού μήκους 46,20 μ. είναι κοινό όριο 
μεταξύ του χώρου του υπό ίδρυση ΚΕ.ΠΑ.Β.Ι. και της ιδιοκτησίας Γε¬ 
ωργίου Καναρίνη. Το τμήμα (Ζ, Ζ,, Ζ 2 , Η, Η,) συνολικού μήκους 
93,00 μ. είναι κοινό όριο μεταξύ του χώρου του υπό ίδρυση ΚΕ·- 
ΠΑ.Β.Ι. της ιδιοκτησίας Ζαλοκώστα, ιδιωτικής οδού, της ιδιοκτησίας 
Μιχ. Κολιγιώτη, της Δημοσίας οδού Γκραμπάλας ως και της ιδιοκτη¬ 
σίας Αφών Μπούτικου και Μουστακλή. 

Στο συνολικό εμβαδό οικοπέδου συμπεριλαμβάνονται και τα τμή¬ 
ματα των οδών Αρχ. Μακαρίου εμβ. = 3.672 μ2, Γκραμπάλας εμβ. = 
851,00 μ2 και Ν. Πλαστήρα εμβ. = 280 μ2. Οι παραπάνω οδοί ορίζο¬ 
νται με βάση το εγκεκριμένο σχέδιο πόλης (ΦΕΚ 394/Δ/25.7.85, 
267/1954 και 264/1975) και θα διατηρηθούν όπως αυτοί προβλέπο- 
νται κατά την οργάνωση του ΚΕ.ΠΑ.Β.Ι. 

Η συνολική επιφάνεια του οικοπέδου μετά την αφαίρεση των δρόμων 
είναι 35.480 μ2 περίπου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Δεκεμβρίου 1987 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΤΕΧΝΟΛΟΓΙΑΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ Κ. ΠΑΠΑΝΑΓΙΩΤΟΥ 

Αριθ, 40978/1267 (12) 

Οικονομική ενίσχυση των οδηγών Επιβατηγών Αυτοκινήτων Δημοσίας 
Χρήσης για τις γιορτές των Χριστουγέννων και του νέου έτους. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Ι.α) Το άρθρο 33 παράγρ. 1 του Ν. Δ/τος 3334/55. 
β) Τα άρθρα 15 των Π. Δ/των 243/87 και 244/87. 
γ) Το άρθρο 8 του Ν. 3076/1954 καθώς και το άρθρο 3 του Α.Ν. 
4/1967 και αποσκοπούντες στην κατά τις γιορτές των Χριστουγέννων 
και του νέου έτους οικονομική ενίσχυση των οδηγών ΕΔΧ αυτοκλήτων 
με ή χωρίς μετρητή. 

2. Την Τ 1373/7.10.87 απόφαση του Πρωθυπουργού «Καθορι¬ 


σμός αρμοδιοτήτων του Αναπληρωτή Υπουργού Μεταφορών και Επι¬ 
κοινωνιών Βασίλη Σαραντίτη», αποφασίζουμε: 

Όπως για το χρονικό διάστημα από 18 Δεκεμβρίου 1987 μέχρι και 
6 Ιανουάριου 1988, σε κάθε περίπτωση μίσθωσης επιβατηγού αυτοκι¬ 
νήτου Δημόσιας Χρήσης, με ή χωρίς μετρητή, σε ολόκληρη τη χώρα, 
καταβάλλεται από το μισθωτή στον οδηγό του αυτοκινήτου για κάθε μί¬ 
σθωση ποσό 50 δραχμών παραπάνω από ό,τι γράφει ο μετρητής, ή για 
κάθε διαδρομή του αυτοκινήτου κατά περίπτωση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




